Diari Oficial de la Generalitat Valenciana


Sumari del DOGV 9381, del 12-07-2022 (2022/6551)

ACORD d'1 de juliol de 2022, del Consell, pel qual s'autoritza una transferència de crèdit del capítol 2 del programa 422.50, Promoció del valencià i gestió del multilingüisme, al capítol 1 del programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per import de 155.036,22 euros (exp. 09.007/22-097).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6551


Data del document
:   01-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de juliol de 2022, del Consell, pel qual s'autoritza una transferència de crèdit del capítol 2 del programa 422.50, Promoció del valencià i gestió del multilingüisme, al capítol 1 del programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per import de 155.036,22 euros (exp. 09.007/22-097). [2022/6551]  
La Direcció General de Cultura i Patrimoni, com a competent en facilitar l'accés de la ciutadania a la cultura en tota la Comunitat Valenciana, després de l'important impacte de la crisi ocasionada per la Covid-19 i les mesures urgents que hagueren adoptar-se, està duent a terme una sèrie d'actuacions previstes en el nou pla estratègic de la Conselleria per als anys 2021-2023 «Cultura per a la recuperació», alhora que és la responsable d'executar determinades actuacions que s'emmarquen en el Pla de recuperació, transformació i resiliència i finançades pel Mecanisme de Recuperació i Resiliència, en el component 24 «Revalorització de les indústries culturals. Dinamització de la cultura al llarg del territori» i, per una altra part, s'han incorporat al seu pressupost 32 projectes aprovats a conseqüència dels primers pressupostos participatius de la Generalitat.  
Atesa la càrrega de treball que aquestes actuacions requereixen, i per a garantir recursos humans suficients per a poder gestionar-les i portar-les a terme, la Conselleria d'Educació, Cultura i Esport es planteja la necessitat d'incrementar el capítol 1 «Despeses de personal» del programa 454.10, Promoció cultural, patrimoni artístic i museu», per a dotar-lo de 7 nous llocs de treball de caràcter temporal, que tindran una duració inicial de tres anys, amb possibilitat d'un any de pròrroga; el cost estimat per a aquest exercici és de 155.036,22 euros. Per al finançament es proposa transferir disponibilitats de crèdits existents en el capítol 2 del programa 422.50, Promoció del valencià i gestió del multilingüisme, al capítol 1 del programa 454.10, Promoció cultural, patrimoni artístic i museus.  
A aquest efecte, i en virtut del que es disposa en els articles 21 i 23 del a Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 42.52.62.690.82.0 per import de 155.036,22 euros.  
  
Segon  
Autoritzar un augment de crèdit en l'aplicació 97.56.19.578.50.7 per import de 155.036,22 euros.  
  
València, 1 de juliol de 2022  
  
La consellera secretària,  
AITANA MAS MAS